钦定古今图书集成/明伦汇编/官常典/第637卷 > 毕用
## 钦定古今图书集成/明伦汇编/官常典/第637卷 > 毕用

按《河南通志》：“用，山东钜野人。成化中，知归德州。察民
隐，课农桑，推奖善良，禁伏豪横。时黄河泛溢，溃堤薄
城，居民散徙，用慰抚之，又筑月堤以障之，水不为害。
是年复奏免田租之半，民赖以安。会巨阉过，郡丞以
下皆屈礼以见，用独长揖。阉怒，诬奏逮系京师。法司
直其理，诏令复任。”